Mentőhelikopter a Csomorkányin | 24.hu
Egy piros Suzuki Swift haladt Kardoskút felől Vásárhely irányába, mikor túl a csomorkányi templomrom bekötőútján eddig tisztázatlan okok miatt a bal oldali erdősávba csapódott. Ott egy akácfának ütközött majd a fák közé vágódott.
Az autó sofőrje egy 44 éves vásárhelyi férfi súlyos, életveszélyes sérüléseket szenvedett. A vásárhelyi tűzoltók vágták ki a teljesen szétroncsolódott autóból. Majd a kiérkező mentő élesztették újra. A szemközti tarlóra mentőhelikopter érkezett, ami elszállította.
A helyszínen a Vásárhely24 megtudta, a 44 éves férfi M. Z. egy mezőgazdasági vállalkozónál dolgozott traktorosként, a Suzuki is az ő autója volt. A férfi egy város csomorkányi út melletti kis zártkertjében élt. Úgy tudjuk a férfinek rendkívül súlyos sérülései voltak, nem élt mikor a tűzoltók kiszabadították, ám még sikerült újraéleszteni. A mentőhelikopter válságos állapotban szállította el.
A helyszínelés idején az utat teljesen, majd fél pályára lezárták.
csomorkányi
Nem mond le múltja miatt a belügyi államtitkár